Na temelju članka 141. i članka 143. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23) i članka 31. Statuta Općine Vrpolje („Službeni vjesnik Brodsko-posavske županije“ broj 13/22 i 37/22 i „Službeni glasnik Općine Vrpolje“ broj 10/23, 13/25), Općinsko vijeće Općine Vrpolje na svojoj  sjednici održanoj     godine donijelo je
ODLUKA
o I. izmjenama Programa javnih potreba u osnovnoškolskom obrazovanju 
na području Općine Vrpolje za 2026. godinu
Članak 1.
Ovom Odlukom o I. izmjeni Programa javnih potreba u osnovnoškolskom obrazovanju na području Općine Vrpolje za 2026. godinu mijenja se Program javnih potreba u osnovnoškolskom obrazovanju na području Općine Vrpolje za 2026. godinu („Službeni glasnik Općine Vrpolje“ broj 13/25) (u daljnjem tekstu: Program) 
Članak 2.
Članak 1. Programa mijenja se i glasi:
„Općinsko vijeće Općine Vrpolje je osiguralo financijska sredstva za financiranje javnih potreba u osnovnoškolskom obrazovanju, odnosno djelatnosti osnovnog obrazovanja u Proračunu Općine Vrpolje za 2026. godinu u iznosu od 25.000,00 eura.“
Članak 3.
Članak 2. Programa mijenja se i glasi:
„Za ovaj Program javnih potreba u osnovnoškolskom obrazovanju predviđena financijska sredstva u iznosu od 13.000,00 eura osigurana su za potrebe Osnovne škole „Ivan Meštrović“ Vrpolje za školske programe, odnosno programe od zajedničkog interesa za djelatnost školstva te za nabavu ormarića i klima.
Financijska sredstva u iznosu od 12.000,00 eura predviđena su za nabavu prijevoznih sredstava u cestovnom prometu – bicikala za sve učenike 3. razreda Osnovne škole „Ivan Meštrović“ Vrpolje te će se isti nabaviti i donirati na početku ove školske godine.“
Članak 4.
Ostale odredbe Programa javnih potreba u osnovnoškolskom obrazovanju 
na području Općine Vrpolje za 2026. godinu ostaju neizmijenjene.
Članak 5.
Ovaj Program stupa na snagu osmog dana od dana objave u „Službenom glasniku Općine Vrpolje“, a primjenjuje se od 1. siječnja 2026. godine.

